sagorsarker/bangla-wikipedia huggingface dataset:
লুইস সুয়ারেস

লুইস আলবের্তো সুয়ারেস দিয়াস (; জন্ম: ২৪ জানুয়ারি ১৯৮৭) একজন উরুগুয়ের পেশাদার ফুটবলার। তিনি উরুগুয়ে জাতীয় দল এবং মেজর লিগ সকার ক্লাব ইন্টার মায়ামির ফরোয়ার্ড হিসেবে খেলেন। তার প্রজন্মের অন্যতম সেরা স্ট্রাইকার হিসেবে গণ্য সুয়ারেস তার কর্মজীবনে ক্লাব পর্যায়ে সাতটি লিগ শিরোপা ও একটি উয়েফা চ্যাম্পিয়নস লিগ শিরোপা এবং উরুগুয়ের হয়ে একটি কোপা আমেরিকাসহ মোট ১৯টি শিরোপা জয় করেছেন। দক্ষ গোলদাতা সুয়ারেস দুটি ইউরোপিয়ান গোল্ডেন শু, একটি এরেদিভিসি গোল্ডেন বুট, একটি প্রিমিয়ার লিগ গোল্ডেন বুট জিতেছেন এবং ২০১৬ সালে লা লিগার পিচিচি ট্রফি জিতে ছয় বছর ব্যাপী লিওনেল মেসি ও ক্রিস্তিয়ানো রোনালদোর দৌড়াত্বের সমাপ্তি ঘটিয়েছেন।
সুয়ারেস তার পেশাদার জীবন শুরু করেন উরুগুয়ের নাশিওনাল এর হয়ে ২০০৫ সালে। ২০০৬ সালে তিনি যোগ দেন নেদারল্যান্ডের গ্রোনিঙ্গেন ক্লাবে যোগ দেন। ২০০৭ সালে তিনি আরেক ডাচ ক্লাব আয়াক্স এ যোগ দেন ও ২০১১ পর্যন্ত সেখানে খেলেন। ২০১১ সালে সুয়ারেস ইংলিশ প্রিমিয়ার লিগ এর দল লিভারপুল এ যোগ দেন। সেখানে তিনি ২০১৪ পর্যন্ত কাটান। ২০১৪ সালে লুইস সুয়ারেস স্পেনের লা লিগার দল বার্সেলোনায় যোগ দেন। ২৫ অক্টোবর ২০১৪ বার্সেলোনার হয়ে রিয়াল মাদ্রিদ এর বিপক্ষে তার অভিষেক হয়।
সুয়ারেস উরুগুয়ে অনূর্ধ্ব-২০ ও অনূর্ধ্ব-২৩ দলে খেলেছেন। ২০০৭ সালের ৮ ফেব্রুয়ারি কলম্বিয়ার বিপক্ষেতার উরুগুয়ের হয়ে অভিষেক হয়। আন্তর্জাতিক পর্যায়ে সুয়ারেস উরুগুয়ের সর্বকালের সর্বোচ্চ গোলদাতা। তিনি ফিফা বিশ্বকাপের তিনটি আসরে, কোপা আমেরিকার তিনটি আসরে এবং ২০১২ গ্রীষ্মকালীন অলিম্পিক ও ২০১৩ ফিফা কনফেডারেশন্স কাপে তার দেশের প্রতিনিধিত্ব করেছেন। ২০১০ ফিফা বিশ্বকাপে তিনি তিনটি গোল করেন এবং তার দল এই আসরে চতুর্থ স্থান অর্জন করে। ২০১১ কোপা আমেরিকা আসরে সুয়ারেস চারটি গোল করেন ও উরুগুয়ে এই আসর জেতার মধ্য দিয়ে রেকর্ড ১৫ বার কোপা আমেরিকা জয় লাভ করে। সুয়ারেস এই আসরের সেরা খেলোয়াড় নির্বাচিত হন। ব্রাজিলে অনুষ্ঠিত ২০১৪ ফিফা বিশ্বকাপে তিনি তার ৪০তম আন্তর্জাতিক গোল করেন এবং ইতালির রক্ষণভাগের খেলোয়াড় জর্জো কিয়েল্লিনিকে কামড় দেওয়ার জন্য এই আসর থেকে বহিষ্কৃত হন।
২০১৪ সালের ১১ই জুলাই সুরারেজ অপ্রকাশিত বিনিময় পারিশ্রমিকে বার্সেলোনার সাথে পাঁচ বছরের চুক্তি করেন। "ফুটবল লিকস"-এর একটি ফাঁস হওয়া নথি অনুসারে পারিশ্রমিকের পরিমাণ ছিল £৬৪.৯৮ মিলিয়ন (€৮২.৩ মিলিয়ন), যার ফলে তিনি বিশ্ব ফুটবল ইতিহাসের অন্যতম দামী খেলোয়াড় হিসেবে বিবেচিত হন। "বার্সা" নিশ্চিত করে সুয়ারেস ২০১৪-১৫ মরসুমে ৯ নং জার্সি পড়বেন।
সুয়ারেস ২০১৪ ফিফা বিশ্বকাপে ইতালীয় খেলোয়াড় জর্জো কিয়েল্লিনিকে কামড়ানোর অভিযোগে অভিযুক্ত হওয়ায় এই মরসুমের প্রথম ভাগ খেলতে পারেননি। এই অভিযোগের ভিত্তিতে ২০১৪ সালের ২৬ অক্টোবর পর্যন্ত চার মাসের জন্য তাকে বার্সেলোনায় প্রশিক্ষণ থেকে শুরু করে সকল "ফুটবল-সংক্রান্ত কার্যাবলি" থেকে নিষিদ্ধ করা হয়। এছাড়া এই সময়ের মধ্যে তাকে দর্শক হিসেবেও কোন স্টেডিয়ামে প্রবেশ থেকে নিষিদ্ধ করা হয়।
২০২০ সালের ২৩ সেপ্টেম্বর ইয়ুভেন্তুসে যোগ দিতে ব্যর্থ হলে ও ইতালীয় নাগরিকত্ব অর্জনে প্রতারণার দায়ে অভিযুক্ত হলে তিনি আতলেতিকো মাদ্রিদের সাথে দুই বছরের চুক্তিতে আবদ্ধ হন।
২৭ সেপ্টেম্বর গ্রানাডার বিপক্ষে এই ক্লাবের হয়ে তার অভিষেক ঘটে। ৬-১ গোলে জয় লাভ করা এই খেলায় তিনি দুটি গোল করেন এবং মার্কোস ইয়োরেন্তেকে একটি গোল করতে সহায়তা করেন।
সাউদাম্পটন ফুটবল ক্লাব

সাউদাম্পটন ফুটবল ক্লাব হল একটি ইংলিশ ফুটবল দল। এর ডাকনাম হল দ্যা সেইন্টস যা সাউদাম্পটন শহরের নাম থেকে এসেছে।
সাউদাম্পটনের বর্তমান হোম গ্রউন্ড সেন্ট মেরী'স স্টেডিয়াম । ২০০১ সালের পূর্ব পর্যন্ত হোম গ্রউন্ড ছিল দি ডেল । ক্লাব এর ডাকনাম "দি সেইন্টস" হওয়ার কারণ ১৮৮৫ সালে এটি একটি চার্চ ফুটবল দল হিসেবে প্রতিষ্ঠা পায়, যার নাম ছিল সেন্ট মেরি ইংল্যান্ড ইয়ং মেনস এসোসিয়েশন ( বা সেন্ট মেরি এর YMA ) । এবং এরা লাল ও সাদা জার্সি পরে খেলে। 
এরা ১৯৭৬ সালে এফ এ কাপ অর্জন করে। প্রিমিয়ার লিগে তাদের সর্বচ্চ অর্জন ১৯৮৩-৮৪ মৌসুমে ২য় হওয়া। ২৭ বছর গৌরবের সাথে খেলার পর ২০০৫ সালের ১৫ মে তারা প্রিমিয়ার লিগ থেকে অবনমিত হয় । ৭ বছর পর ২০১২-১৩ মৌসুমে তারা আবার প্রিমিয়ার লিগে প্রত্যাবর্তন করে। ২০১৪-১৫ মৌসুমে তারা প্রিমিয়ার লিগে ৭ম হয়।
রাজা-উর-রেহমান

রাজা-উর-রেহমান (); (জন্ম: ৫ নভেম্বর ১৯৮৫) হলেন একজন পাকিস্তানি বংশোদ্ভূত কানাডীয় আন্তর্জাতিক ক্রিকেটার যিনি কানাডা জাতীয় ক্রিকেট দল এর হয়ে খেলে থাকেন। রাজা হলেন ডানহাতি ব্যাটসম্যান এবং বাহাতি মিডিয়াম ফাস্ট বোলার। মূলত, তিনি একজন কানাডিয়ান ক্রিকেট দলের নিখাদ অল-রাউন্ডার ক্রিকেটার।
রাজা একদিনের আন্তর্জাতিক প্রতিযোগীতায় কেনিয়া জাতীয় ক্রিকেট দলের বিরুদ্ধে ২০১৩ সালের মে মাসে অভিষেক হয়। উক্ত অভিষেক ম্যাচে তিনি মাত্র ৮৩ বলে ৭০ রানের অসাধারণ নৈপূন্য প্রদর্শন করেন।
রাজা ২০১৩ সালের ২৮ মার্চ কেনিয়ার বিরুদ্ধে তার প্রথম শ্রেণীর ক্রিকেট ম্যাচে অভিষেক হয়।
সঞ্জয় মাঞ্জরেকার

সঞ্জয় মাঞ্জরেকার (; (জন্ম: ১২ জুলাই ১৯৬৫) হলেন ভারতীয় সাবেক ক্রিকেটার। তিনি একজন ডান হাতি মিডিল অর্ডার ব্যাটসম্যান হিসেবে ১৯৮৭ থেকে ১৯৯৬ পর্যন্ত ভারতের হয়ে আন্তর্জাতিক ক্রিকেট খেলেছেন। তিনি ৩৭.১৪ গড়ে টেস্ট ক্রিকেটে মাত্র দুই হাজার রান করেন। তিনি মাঝে মধ্যে উইকেটরক্ষক হিসেবে ভূমিকা পালন করেছেন। তিনি তার ক্রিকেট জীবনের শেষে বর্তমানে একজন ক্রিকেট ধারাভাষ্যকার হিসেবে কাজ করছেন।
সঞ্জয় বিজয় মাঞ্জরেকার ১৯৬৫ সালের ১২ জুলাই পশ্চিম ভারতে মহীশূর রাজ্য মাঙ্গালোরে জন্মগ্রহণ করেন। তার পিতা বিজয় মাঞ্জরেকার ১৯৫২ সাল থেকে ১৯৬৫ সাল পর্যন্ত ভারতের হয়ে ৫৫টি টেস্ট ম্যাচ খেলেছেন। একজন স্কুল বালক হিসাবে, তিনি ১৯৭৮ এবং ১৯৮২ কোচবিহার ট্রফি অংশ নেন। তিনি বোম্বে ইউনিভার্সিটি উপস্থিত ছিলেন, এবং ১৯৮৩ এবং ১৯৮৫ তে বিজি ট্রফি এবং রহিনটন বারিয়া ট্রফি খেলেছেন। যথাক্রমে ওয়েস্ট জোন বিশ্ববিদ্যালয় ও বোম্বে বিশ্ববিদ্যালয় উভয় ১৯৮৫ সালে বিজয়ী হন।
রমিজ রাজা

রমিজ হাসান রাজা (); (; জন্ম: ১৪ আগস্ট ১৯৬২) হলেন একজন সাবেক পাকিস্তানি ডান-হাতি ব্যাটসম্যান ক্রিকেটার, যিনি ১৯৮০ এবং ১৯৯০ দশকের সময় পাকিস্তানের প্রতিনিধিত্ব করেন। তিনি একটি ম্যাচ বা দুইটি ম্যাচের জন্য জাতীয় দলের অধিনায়কের দায়িত্ব পালন করেছিলেনে। ক্রিকেট থেকে অবসর গ্রহণের পর থেকে তিনি ভারতীয় টেলিভিশন চ্যানেলে ভাষ্যকার হিসেবে কাজ করছেন। সাম্প্রতিককালে তার বিভিন্নধরনের ধারাভাষ্য বিবৃতিতে বাংলাদেশের ক্রিকেট সংশ্লিষ্ট নেতিবাচক উক্তির প্রমাণ পাওয়া গেছে।
ফলে বাংলাদেশের জনসাধারনের কাছে তিনি একজন বিতর্কিত ব্যক্তিতে পরিণত হয়েছেন।
রাজা পাকিস্তানের ফয়সালাবাদের মধ্যে পাঞ্জাবি পরিবারে জন্ম গ্রহণ করেন এবং সেন্ট এন্থনি এর উচ্চ বিদ্যালয় লাহোর ও এইচসন কলেজ, লাহোর পড়াশোনা করেন। এছাড়াও তিনি আইআইএম আহমেদাবাদ (ভারত) থেকে ব্যবসা প্রশাসন মাস্টার ডিগ্রী লাভ করেন। তার ভাই, ওয়াসিম রাজা পাকিস্তানের হয়ে টেস্ট ক্রিকেট খেলেছেন এবং অারেক ভাই জাইম রাজা পাকিস্তানের প্রথম শ্রেণীর ক্রিকেট খেলেছেন। তিনি ঝিলাম, পাকিস্তান থেকে তার মাস্টার ডিগ্রী সম্পন্ন করেন।
১৯৭৮ সালে রাজার প্রথম শ্রেণীর ক্রিকেটে অভিষেক হয়। এরপর ইংল্যান্ডের বিরুদ্ধে প্রথম টেস্ট ম্যাচ খেলার সুযোগ পান।
সম্প্রতি রাজা তার ধারাভাষ্যতে বাংলাদেশের বিভিন্নধরনের ক্রিকেট সংশ্লিষ্ট বিষয় নিয়ে নেতিবাচক মন্তব্য করে বাংলাদেশী ক্রিকেটভক্তদের সমালোচনার মুখে পড়েছেন।
পাকিস্তান ক্রিকেট লীগ-২০১৬'র পুরস্কার বিতরণী মঞ্চে তামিম ইকবালকে ম্যান অফ দ্য ম্যাচ হিসেবে সাক্ষাতকার নেবার সময় তিনি প্রশ্ন করেন, "আমি তোমার ভাষা জানি না, তুমি কি ইংরেজিতে বলবে নাকি...?" অনেকে ধারণা করছেন, তামিম ইংরেজি কিংবা উর্দুতে কথা বলবেন কিনা সেটিই জানতে চেয়েছিলেন রমিজ রাজা। এই ঘটনার আগের দিন করাচি কিংসের হয়ে ম্যান অফ দ্য ম্যাচ হন বাংলাদেশের সাকিব আল হাসান। সেদিনও ম্যান অফ দ্য ম্যাচ হিসেবে প্রথমে লেন্ডন সিমন্সের নাম ঘোষণা করেন রমিজ রাজা।পরে শুধরে নিয়ে ঘোষণা করেন সাকিব আল হাসানের নাম। বিব্রত সিমন্স মঞ্চ ত্যাগ করলে সাকিব আল হাসান পুরস্কার গ্রহণ করেন।
এর আগেও বাংলাদেশী ক্রিকেটভক্তদের রোষানলে পড়েছেন তিনি। ২০১৫ সালের ক্রিকেট বিশ্বকাপের সময় বাংলাদেশ দল নিয়ে বিরূপ মন্তব্য করায় বাংলাদেশী ক্রিকেটভক্তরা তার সমালোচনা করেন ও তার কুশপুত্তুলিকা দাহ করা হয় ঢাকায়। এছাড়াও ২০১৫ সালের বাংলাদেশ-পাকিস্তান টেস্ট সিরিজ চলার সময় বাংলাদেশ দল নিয়ে বিরূপ মন্তব্য করেন।
ইংল্যান্ড মহিলা ক্রিকেট দল

ইংল্যান্ড মহিলা ক্রিকেট দল জাতীয় ক্রিকেট দল হিসেবে মহিলাদের ক্রিকেটে ইংল্যান্ড ও ওয়েলসের প্রতিনিধিত্ব করছে। এছাড়াও, ইংল্যান্ড ওম্যান’স একাডেমি নামে একটি দল রয়েছে যা পূর্ণাঙ্গ ইংল্যান্ড দলের পরেই অবস্থান করছে। ১৯৩৪-৩৫ মৌসুমে সর্বপ্রথম টেস্ট ক্রিকেট খেলায় অংশগ্রহণ করে। তিন টেস্টের ঐ সিরিজে অস্ট্রেলিয়া মহিলা ক্রিকেট দলকে ২-০ ব্যবধানে পরাজিত করেছিল। বর্তমান অধিনায়ক হিসেবে রয়েছেন হিদার নাইট। সাবেক অধিনায়ক শার্লত এডওয়ার্ডসের দশ বছরের মেয়াদ শেষে অবসর নিলে জুন, ২০১৬ সাল থেকে তিনি এ দায়িত্ব পালন করে আসছেন।
ইংল্যান্ড ১৯৩৪-৩৫ মৌসুমে প্রথমবারের মতো মহিলাদের টেস্ট ক্রিকেটের ইতিহাসে অংশগ্রহণ করে। পুরুষ দলের বডিলাইন সিরিজের পর বেটি আর্চডেলের নেতৃত্বে দলটি অস্ট্রেলিয়া সফর করে। অস্ট্রেলীয়দের কাছ থেকে অধিনায়কসহ দলটি উষ্ণ সংবর্ধনা পায়। দলটি প্রথম দুই টেস্টে জয়লাভ করে ও তৃতীয় টেস্টটি ড্রয়ে পরিণত হয়। এরফলে তারা সিরিজ জয়লাভ করে। এছাড়াও স্বদেশে অনুষ্ঠিত নিউজিল্যান্ড দলকে ইনিংস ও ৩৩৭ রানের বিরাট ব্যবধানে বিজয়ী হয়েছিল। বেটি স্নোবল খেলায় ১৮৯ রান সংগ্রহ করেছিলেন যা অর্ধ-শতাব্দীকাল অক্ষত ছিল। ঐ যুগে দলের অল-রাউন্ডার মার্টল ম্যাকলাগান ছিলেন অন্যতম সেরা ক্রিকেটার। ৭ জানুয়ারি, ১৯৩৫ তারিখে মহিলাদের টেস্ট খেলায় প্রথমবারের মতো সেঞ্চুরি করেছিলেন।
দুই বছর পর ইংল্যান্ড দল প্রথমবারের মতো পরাজয়ের স্বাদ গ্রহণ করে। ইংল্যান্ডে প্রথমবারের মতো অস্ট্রেলিয়া দল সফরে এসে নর্দাম্পটনে এ সাফল্য পায়। ইংল্যান্ড দলে ৭জন খেলোয়াড়ের অভিষেক স্বত্ত্বেও তারা ৩০০ রান অতিক্রম করে। অস্ট্রেলিয়া মাত্র ১০২ রানে আউট হলেও দলটি ৩১ রানের ব্যবধানে পরাজিত হয়। পরবর্তী টেস্টে মার্টল ম্যাকলাগানের ১১ রান ও বোলিং উদ্বোধন করতে নেমে পাঁচ উইকেট গ্রহণের ফলে ইংল্যান্ড জয়ী হয়। তৃতীয় টেস্ট ড্র হওয়ায় ১-১ সিরিজে পরিণত হয়।
"(মন্তব্য: প্রত্যেক ইউরোপীয় চ্যাম্পিয়নশীপ প্রতিযোগিতায় ডেভেলপম্যান্ট স্কোয়াড প্রেরণ করেছিল। কিন্তু কেবলমাত্র ২০০৫ ও ২০০৭ সালে নির্দিষ্টভাবে উল্লেখ করে।"
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
এ তালিকায় ২০১৫ সাল থেকে অদ্যাবধি ইংল্যান্ডের পক্ষে কেন্দ্রীয় পর্যায়ে বা সাম্প্রতিককালে অংশগ্রহণকারী খেলোয়াড়দেরকে দেখানো হয়েছে।
সল্যান জেলা

সল্যান জেলা ( , হচ্ছে নেপালের মধ্য-পশ্চিমাঞ্চল বিকাস ক্ষেত্রের রাপ্তী অঞ্চলের একটি জেলা। সল্যান বা সল্যান খালাঙ্গা হচ্ছে এই জেলার সদরদপ্তর। এই জেলার আয়তন । ২০০১ সালের জনশুমারি অনুসারে এ জেলার লোকসংখ্যা ২১৩,৫০০ জন এবং ২০১১ সালের জনশুমারি অনুযায়ী এ জেলার লোকসংখ্যা ২৪১,৭১৬ জন।
পাকিস্তান জাতীয় মহিলা ক্রিকেট দল

পাকিস্তান মহিলা ক্রিকেট দল পেশাদার ক্রিকেট দল হিসেবে পাকিস্তানের পক্ষে মহিলাদের আন্তর্জাতিক ক্রিকেট খেলায় অংশগ্রহণ করছে। ২০১০ সালের এশিয়ান গেমসে স্বর্ণপদক জয়লাভ একমাত্র দলীয় সাফল্যরূপে বিবেচিত। দলের বর্তমান অধিনায়কের দায়িত্ব পালন করছেন সানা মীর।
পাকিস্তানে মহিলাদের ক্রিকেট খেলার ধারণাটি প্রথমবারের মতো দানা বেঁধে ওঠে ১৯৯৬ সালে। শাইজা খান ও শারমীন খান - দুই বোন এ ধারণার প্রবর্তনকারী হিসেবে রয়েছেন। এরজন্যে তাদেরকে আদালতের মুখোমুখি হতে হয়। পাশাপাশি তাদেরকে মৃত্যুর হুমকি পর্যন্ত প্রদান করা হয়। কিন্তু পাকিস্তান সরকার তাদের রক্ষণশীল মনোভাবের কারণে ১৯৯৭ সালে ভারতের বিপক্ষে ক্রিকেট খেলার অনুমতি প্রদান করতে অস্বীকৃতি জানায়। এছাড়াও, ধর্মীয় কারণে ও জনস্বার্থের কথা বিবেচনায় এনে মহিলাদের কোন খেলায় অংশগ্রহণে বিধি-নিষেধ আরোপ করা হয়।
১৯৯৭ সালে পাকিস্তান দল প্রথমবারের মতো নিউজিল্যান্ড ও অস্ট্রেলিয়া দলের বিপক্ষে মহিলাদের ক্রিকেটে অংশগ্রহণ করে। কিন্তু ঐ সফরের তিনটি একদিনের আন্তর্জাতিকেই দলটি পরাজিত হয়েছিল। এরপর ঐ বছরের শেষদিকে ভারতে অনুষ্ঠিত মহিলাদের ক্রিকেট বিশ্বকাপে অংশগ্রহণের জন্য দলটিকে আমন্ত্রণ জানানো হয়। প্রতিযোগিতার পাঁচটি খেলাতেই তারা হেরে যায় ও ১১দলের অংশগ্রহণে বিশ্বকাপ ক্রিকেটে সর্বশেষ স্থান দখল করে। পরের বছর শ্রীলঙ্কা সফরে তিনটি ওডিআই এবং একমাত্র টেস্ট খেলায় অংশগ্রহণ করলেও পরাজিত হয়।
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত পাকিস্তান মহিলা দলের সদস্যদের তালিকা নিম্নরূপ:
শারজাহ ক্রিকেট স্টেডিয়াম

শারজাহ ক্রিকেট স্টেডিয়াম () সংযুক্ত আরব আমিরাতের শারজাহর একটি ক্রিকেট মাঠ। এটি মূলত ১৯৮০ সালের প্রথম দিকে নির্মিত হয়েছিল এবং অনেক বছর ধরে আরও উন্নত করা হয়।
২০০৯ এ দুবাই আন্তর্জাতিক ক্রিকেট স্টেডিয়াম-এর উদ্বোধন এর সাথে আরব আমিরাত এর প্রধান মাঠের খেতাব হারায়।
আন্তর্জাতিক স্তরে পাকিস্তানে গিয়ে ম্যাচ খেলতে অনেক দেশ অপারগ হওয়ায় পাকিস্তান তাদের কিছু ঘরের ম্যাচ এই মাঠে আয়োজন করে। 
১৯৮৪ এবং ২০১৭ সালের মধ্যে শারজার মাটিতে মোট ২৩১টি একদিনের আন্তর্জাতিক ম্যাচ অনুষ্ঠিত হয় । সবচেয়ে বেশি একদিনের আন্তর্জাতিক ম্যাচ অনুষ্ঠিত হয়েছে এ মাঠে। তিন বা চারটি আন্তর্জাতিক দলের সমন্বয়ে বাণিজ্যিকভাবে স্পন্সর একদিন প্রতিযোগিতার আয়োজন করা হয়। সংযুক্ত আরব আমিরাত এর শারজাহ এই মাঠটি মধ্য প্রাচ্যের জনপ্রিয় আকর্ষনীয় মাঠ। ২০০৩ সাল থেকে ক্রমবর্ধমান ব্যস্ত ক্রিকেট ক্যালেন্ডার শারজাহে কোনো বড় আন্তর্জাতিক ম্যাচ অনুষ্ঠিত হওয়া বন্ধ করে দিয়েছে। অনুমান ভারতের ক্রিকেট পরিকাঠামোর ক্রমাগত বিশ্বস্তরীয় উন্নয়ন এখানে আয়োজনকে অনেকটা ম্লান করে দেয়। যদিও পরবর্তীতে নিরাপত্তাজনিত কারণে পাকিস্তানের ও পরিকাঠামো সহযোগিতায় আফগানিস্তানের বেশ কিছু ম্যাচ এখানে আয়োজিত হতে থাকে। ২০১১ সালে, গিনেস বুক অফ রেকর্ডস[8] শারজাহ স্টেডিয়ামটিকে সর্বাধিক সংখ্যক একদিনের ম্যাচের হোস্ট হিসাবে রেকর্ড করেছে।
টুর্নামেন্টগুলি "দ্য ক্রিকেটার্স বেনিফিট ফান্ড সিরিজ (CBFS)" দ্বারা সংগঠিত হয়েছিল যা ১৯৮১ সালে আবদুল রহমান বুখাতির দ্বারা প্রতিষ্ঠিত হয়েছিল এবং যার মূল লক্ষ্য ছিল ভারত ও পাকিস্তানের অতীত এবং বর্তমান প্রজন্মের ক্রিকেটারদের সম্মানিত করা, স্বীকৃতিতে বেনিফিট পার্স সহ ক্রিকেট খেলায় তাদের সেবা। শারজা আমির সুলতান বিন মুহাম্মদ আল-কাসিমি এই ব্যাপারে সহায়ক পৃষ্ঠপোষক ভূমিকা নেন। 
২০০০ দশকে নাগাদ ভারতবিরোধী পক্ষপাতের ফলে ভারত CBBS- এর প্রতিশ্রুতি থেকে সরে আসে। শারজায় ক্রিকেট পরিচালনার বিরুদ্ধে বিসিসিআই এর পক্ষ থেকে আপত্তি উঠে। শারজাতে ভারতের প্রত্যাবর্তনের জন্য বেশ কিছু শর্ত পরিবর্তিত হয়। অনেকক্ষেত্রে বলা হয় আন্তর্জাতিক সিরিয়াস ক্রিকেটের পরিবর্তে বোম্বাই এবং পাকিস্তানি ফিল্মডোমের ঝলকানির জন্য শারজাহ ক্রিকেট বেশি জনপ্রিয়।
শারজা ছিল ক্রিকেট দুর্নীতির জন্য স্যার পল কনডন এর তদন্ত কেন্দ্র।
দক্ষিণ আফ্রিকা জাতীয় মহিলা ক্রিকেট দল

দক্ষিণ আফ্রিকা মহিলা ক্রিকেট দল জাতীয় ক্রিকেট দল হিসেবে মহিলাদের আন্তর্জাতিক ক্রিকেটে দক্ষিণ আফ্রিকার প্রতিনিধিত্ব করছে। এ দলটি একটি শৌখিন দল যারা দলকে পূর্ণাঙ্গ সময় না দিযে অন্য কোন কাজে ব্যস্ত থাকেন। ১৯৬০ সালে ইংল্যান্ডের মহিলাদের বিপক্ষে সর্বপ্রথম ক্রিকেট খেলায় অংশগ্রহণ করে। এরফলে তারা ইংল্যান্ড, অস্ট্রেলিয়া এবং নিউজিল্যান্ডের পর চতুর্থ টেস্টভূক্ত দলের মর্যাদা লাভ করে। ১৯৭২ থেকে ১৯৯৭ সাল পর্যন্ত এ দলের বিপক্ষে বিশ্বব্যাপী বর্ণবৈষম্যবাদের অভিযোগ থাকায় কোন আন্তর্জাতিক ক্রিকেটে অংশ নিতে পারেনি।
১৮৮৮ সালে দক্ষিণ আফ্রিকায় মহিলাদের ক্রিকেটের প্রচলন হয়েছিল বলে জানা যায়। দক্ষিণ আফ্রিকা ক্রিকেট সংস্থার প্রথম সচিব হ্যারি ক্যাডওয়ালাডারের মতে, বেশকিছুসংখ্যক মুক্ত যৌন আবেদনময়ীর অনুশীলন ... ও তাদের ক্রীড়াশৈলীতে কোনরূপ প্রতিভার ছাঁপ ছিল না। পরের বছর দক্ষিণ আফ্রিকান কলেজের একদল ছাত্রী পুরুষ ছাত্রসহ ভদ্রমহিলাদের একটি দলের বিপক্ষে জোরপূর্বক বামহাতে ব্যাটিং, বোলিং ও ফিল্ডিং করতে বাধ্য করায় যাতে আঙ্গুলের অগ্রভাগ ব্যাটে ধরতে হয়েছিল। মহিলা দলটি ইনিংসে জয়লাভ করে। অন্য তথ্যেও প্রায় একই ধরনের অবস্থা জানা যায়। ঐ সময়ে পুরুষ দল মহিলাদের বিপক্ষে খেলতো যা ইংল্যান্ডে প্রচলিত ছিল। বিংশ শতাব্দীর শুরুতে দক্ষিণ আফ্রিকায় মহিলাদের ক্রিকেট যথানিয়মে প্রচলিত হতে শুরু করে। ১৯২২ সালে উইনফ্রেড কিংসওয়েল পেনিনসুলা গার্লস স্কুল গেমস ইউনিয়নের প্রথম সভাপতি হিসেবে মনোনীত হন। দশ বছর পর তিনি পেনিনসুলা লেডিজ ক্রিকেট ক্লাব (পিএলসিসি) নামীয় একটি ক্লাব প্রতিষ্ঠা করেন। এর সদস্য সংখ্যা ছিল ৩০ ও স্তরভিত্তিক ক্রিকেটে নিয়মিতভাবে পুরুষ ক্রিকেট দলের বিপক্ষে খেলতো। দুই মৌসুমে দলটি ৩৩ খেলায় অংশ নিয়ে ৯টিতে বিজয় লাভ করে। ঐ সময়ে ইংল্যান্ডভিত্তিক আন্তর্জাতিক ক্রিকেটের নিয়ন্ত্রক সংস্থা ওম্যানস ক্রিকেট অ্যাসোসিয়েশনের অনুমোদন লাভ করে ১৯৩৪ সালে। এর প্রধান উদ্দেশ্য ছিল দক্ষিণ আফ্রিকায় মহিলাদের ক্রিকেটকে আরও সংগঠিত করা। এরপর দলটি ইংল্যান্ড, স্কটল্যান্ড ও অস্ট্রেলিয়া সফর করে। কিন্তু দলের তেমন উন্নতি না ঘটলেও দ্বিতীয় বিশ্বযুদ্ধের পূর্ব পর্যন্ত মহিলাদের ক্রিকেট খেলা নিয়মিতভাবে চলতে থাকে।
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
সংক্ষিপ্ত ফলাফল
সংক্ষিপ্ত ফলাফল
সংক্ষিপ্ত ফলাফল
সিলিকন কার্বাইড

নির্দিষ্ট ধরনের উল্কাপিণ্ড, কোরান্ডাম ডিপোজিট এবং কিম্বারলাইটে প্রাকৃতিকভাবে সৃষ্ট ময়সানাইট খুব অল্প পরিমাণে পাওয়া যায়। বিশ্বে বিক্রি হওয়া ময়েসানাইট রত্নসহ প্রায় সব সিলিকন কার্বাইড সিন্থেটিক হয়।
প্রাকৃতিক ময়সানাইট প্রথম ১৮৯৩ সালে অ্যারিজোনার ক্যানিয়ন ডায়াবলো উল্কাপিণ্ডের একটি ছোট উপাদান হিসেবে খুঁজে পান ডক্টর ফার্দিনান্দ হেনরি মোইসান, যার নামানুসারে ১৯০৫ সালে এই উপাদানটির নামকরণ করা হয়েছিল
পৃথিবীতে বিরল হলেও, মহাকাশে সিলিকন কার্বাইড উল্লেখযোগ্যভাবে বিদ্যমান। এটি কার্বন-সমৃদ্ধ নক্ষত্রের চারপাশে পাওয়া স্টারডাস্টের একটি সাধারণ রূপ, এবং এই স্টারডাস্টের উদাহরণ আদিম (অপরিবর্তিত) উল্কাপিণ্ডে আদি অবস্থায় পাওয়া গেছে। মহাকাশে এবং উল্কাপিণ্ডে পাওয়া সিলিকন কার্বাইড প্রায় একচেটিয়াভাবে বিটা-পলিমর্ফ। কার্বোনাসিয়াস কনড্রাইট উল্কা, মুর্চিসন উল্কা- তে পাওয়া SiC দানার বিশ্লেষণে কার্বন এবং সিলিকনের অস্বাভাবিক আইসোটোপিক অনুপাত প্রকাশিত হয়েছে, যা ইঙ্গিত করে যে এই দানাগুলো সৌরজগতের বাইরে উদ্ভূত হয়েছে। 
১৮৯১ সালে ব্যাপক উৎপাদনের কৃতিত্ব এডওয়ার্ড গুডরিচ অ্যাচেসনকে দেওয়া হয় অ্যাচেসন একটি লোহার পাত্রে মাটি (অ্যালুমিনিয়াম সিলিকেট) এবং গুঁড়ো কোক (কার্বন) এর মিশ্রণ গরম করার মাধ্যমে কৃত্রিম হীরা প্রস্তুত করার চেষ্টা করছিলেন। তিনি নীল স্ফটিকের নাম দেন যা "কার্বোরান্ডাম" গঠন করে, বিশ্বাস করেন যে এটি করন্ডামের মতো কার্বন এবং অ্যালুমিনিয়ামের একটি নতুন যৌগ। ময়সান গলিত সিলিকনে কার্বন দ্রবীভূত করা, ক্যালসিয়াম কার্বাইড এবং সিলিকার মিশ্রণ গলিয়ে এবং বৈদ্যুতিক চুল্লিতে কার্বনের সাথে সিলিকা হ্রাস সহ বিভিন্ন উপায়ে SiC-কে সংশ্লেষিত করা যায়। 
অ্যাচেসন ২৮ ফেব্রুয়ারী, ১৮৯৩ সালে সিলিকন কার্বাইড পাউডার তৈরির পদ্ধতি পেটেন্ট করেন অ্যাচেসন বৈদ্যুতিক ব্যাচ ফার্নেসও তৈরি করেছিলেন যার দ্বারা SiC আজও তৈরি করা হয় এবং বাল্ক SiC তৈরির জন্য Carborundum কোম্পানি তৈরী করেন।
ক্রিকেট ধারাভাষ্যকারদের তালিকা

এটি ক্রিকেট খেলাধুলা বিষয়ক ধারাভাষ্যকার এবং লেখকদের একটি তালিকা।
বিখ্যাত খেলোয়াড়দের একটি সংখ্যা লেখক বা ধারাভাষ্যকার হিসাবে তাদের দ্বিতীয় কর্মজীবন। যাইহোক, অনেক ধারাভাষ্যকার একজন পেশাদার হিসেবে খেলা করেননা কিন্তু এখনো তারা খেলার সঙ্গে যুক্ত বিখ্যাত নামের উপর চলে গেছেন।
ইএসপিএন

ইএসপিএন (); (এটি মূলত "Entertainment and Sports Programming Network" বা বিনোদন ও ক্রীড়া প্রোগ্রামিং নেটওয়ার্ক-এর সংক্ষিপ্ত রূপ) হল একটি মার্কিন ভিত্তিক বৈশ্বিক কেবল এবং স্যাটেলাইট টেলিভিশন চ্যানেল, যেটি ওয়াল্ট ডিজনি কোম্পানি (যা তার ৮০% মালিকানা) এবং (একটি ২০%) হার্চস্ট কর্পোরেশনের যৌথ উদ্যোগ হিসাবে মালিক। চ্যানেলটি সরাসরি অনুষ্ঠান এবং রেকর্ডকৃত ইভেন্ট টেলিভিশন, ক্রীড়া আলাপ শো এবং অন্যান্য মূল প্রোগ্রামিং সহ খেলা সংক্রান্ত প্রোগ্রামিং উপর দৃষ্টি দিয়ে তৈরী করা হয়।
চ্যানেলটি সরাসরি ক্রীড়া সম্প্রচার পাশাপাশি, ক্রীড়া হাইলাইট, টক শো এবং তথ্যচিত্র স্টাইল শো ইত্যাদি প্রচার করে থাকে। এগুলির মধ্যে রয়েছে:
সনি স্পোর্টস নেটওয়ার্ক

সনি স্পোর্টস নেটওয়ার্ক (),(পূর্বে সনি পিকচার্স স্পোর্টস নেটওয়ার্ক ও সনি টেন নামে পরিচিত ছিল),হল এশিয়ার একটি নেতৃস্থানীয় ক্রীড়া ভিত্তিক নেটওয়ার্ক অপারেটিং টেলিভিশন চ্যানেল যার মালিক কালভার ম্যাক্স এন্টারটেইনমেন্ট। সনি স্পোর্টস নেটওয়ার্কে মোট ৫টি চ্যানেল নির্মিত হয়েছে; এগুলো হলঃ সনি স্পোর্টস ১, সনি স্পোর্টস টেন ১ এইচডি, সনি স্পোর্টস টেন ২, সনি স্পোর্টস টেন ২ এইচডি, সনি স্পোর্টস টেন ৩, সনি স্পোর্টস টেন ৩ এইচডি, সনি স্পোর্টস টেন ৪, সনি স্পোর্টস টেন ৪ এইচডি, সনি স্পোর্টস টেন ৫ ও সনি টেন স্পোর্টস ৫ এইচডি।
সনি স্পোর্টস নেটওয়ার্ক আটটি ক্রিকেট বোর্ডের সাথে দীর্ঘমেয়াদী সম্প্রচারের অধিকার লাভ করেছে। তারা ২০০২ সাল থেকে দর্শকদের ক্রীড়াক্ষেত্রে অসাধারণ বিনোদন প্রদান করে আসছে।
আসল টেন স্পোর্টস প্রতিষ্ঠিত হয়েছিল ২০০২ সালের পহেলা এপ্রিল। এটি প্রতিষ্ঠা করেছিলেন আমিরাতি ব্যবসায়ী ও মিডিয়া উদ্যোক্তা আব্দুর রহমান বুখাতির। ২০১০ সালে ভারতীয় প্রতিষ্ঠান এসেল গ্রুপ এ চ্যানেলটি কিনে নেয়। এসেল গ্রুপে অন্তর্ভূক্তির পর এসেল গ্রুপের অধীনে থাকা জি স্পোর্টসের সাথে যুক্ত করা হয় টেন স্পোর্টসকে। পরবর্তীতে জি স্পোর্টস টেন ক্রিকেট ও টেন গলফ নামের দুটি চ্যানেল চালু করে এবং জি স্পোর্টসের নাম বদলে টেন অ্যাকশন রাখা হয়।
২০১৬ সালের আগস্ট মাসে,জি'র অধীনে থাকা সমস্ত স্পোর্টস চ্যানেল এসেল গ্রুপের কাছ থেকে ৩৮৫ মিলিয়ন ডলারে ক্রয় করে নেয় সনি পিকচার্স নেটওয়ার্ক ইন্ডিয়া। ২০১৭ সালে,আনুষ্ঠানিকভাবে তখন সনির অধীনে থাকা সনি ইএসপিএন ও সনি সিক্সের সঙ্গে এ চ্যানেলগুলো সংযুক্ত করা হয় এবং টেন এর চ্যানেলগুলো সনি টেন হিসেবে পুনঃব্র্যান্ড করা হয়। এরপর ২০২২ সালের অক্টোবরে,সনি পিকচার্স স্পোর্টস নেটওয়ার্কের নাম পরিবর্তন করে সনি স্পোর্টস নেটওয়ার্ক রাখা হয় এবং এতে থাকা ৫ চ্যানেলের প্রতিটির নাম সনি স্পোর্টস টেন ও এর সাথে চ্যানেলের নম্বর দিয়ে নামকরণ করা হয় (যেমন:সনি স্পোর্টস টেন ৫ এটি পূর্বে সনি সিক্স নামে পরিচিত ছিল)।
একটি ইংরেজি ভাষার চ্যানেল যা বিশ্ব অ্যাথলেটিক্স চ্যাম্পিয়নশিপ,এশিয়ান গেমস,কমনওয়েলথ গেমস,সুকমা গেমস ইত্যাদি আয়োজনের সম্প্রচার স্বত্ব বহন করে। এছাড়া এটি টেনিস,ভলিবল,বাস্কেটবল ইত্যাদি খেলার বিভিন্ন গুরুত্বপূর্ণ ইভেন্ট সম্প্রচার করে থাকে। সনি স্পোর্টস টেন ১-এ পেশাদারি কুস্তির বিভিন্ন ম্যাচ সাপ্তাহিকভাবে সম্প্রচারিত হয়।
এটি একটি ইংরেজি ভাষার টেলিভিশন চ্যানেল যা মূলত ইউরোপীয় ফুটবল টুর্নামেন্টগুলো সম্প্রচার করে থাকে।
এটি একটি হিন্দি ভাষার টিভি চ্যানেল যা ক্রিকেট,ফুটবল,টেনিস,পেশাদারি কুস্তি ইত্যাদি সম্প্রচার করে থাকে।
এটি অঞ্চলভেদে তামিল ও তেলুগু ভাষায় ক্রিকেট,ফুটবল,টেনিস,কুস্তিসহ বিভিন্ন খেলা লাইভ সম্প্রচার করে থাকে।
এটি পূর্বে সনি সিক্স নামে পরিচিত ছিল। এটি ইংরেজি ভাষায় বিভিন্ন আন্তর্জাতিক ক্রিকেট ম্যাচ সম্প্রচার করে থাকে।
এটি ২০১৫ সালের ৮ এপ্রিল সনি কিক্স নামে চালু হয়। পরবর্তীতে ২০১৬ সালে ইএসপিএন এটির অংশীদার হয় এবং চ্যানেলের নাম সনি ইএসপিএন করা হয়। এটি ২০২০ সালের ৩১ শে মার্চ বন্ধ হয়ে যায়।
এটি ২০১৫ সালের ৭ অক্টোবর চালু হয়। এটিতে সারাবিশ্বের অসংখ্য গলফ টুর্নামেন্ট সম্প্রচারিত হতো। এ চ্যানেলটি ২০১৮ সালের ৩১ ডিসেম্বর বন্ধ হয়ে যায়।
ডেভিড মইজ

ডেভিড উইলিয়াম মইজ (; ) (জন্ম ২৫শে এপ্রিল ১৯৬৩) হলেন একজন প্রাক্তন ফুটবল খেলোয়াড় ও স্কটল্যান্ডীয় ফুটবল ব্যবস্থাপক বা ম্যানেজার। তিনি ২০১৩-২০১৪ ক্রীড়াবর্ষে ম্যানচেস্টার ইউনাইটেড ফুটবল ক্লাবের ম্যানেজার ছিলেন। তিনি বর্তমানে ইংল্যান্ডের ওয়েস্ট হ্যাম ফুটবল ক্লাবে ব্যবস্থাপক হিসেবে কাজ করছেন। এর আগে তিনি প্রেস্টন নর্থ এন্ড, এভার্টন, সান্ডারল্যান্ড এবং স্পেনেরে রেয়াল সোসিয়েদাদ ক্লাবে ম্যানেজার হিসেবে কাজ করেন।
মইজ একজন "সেন্টার-ব্যাক" তথা কেন্দ্রীয় রক্ষণাত্মক খেলোয়াড় হিসেবে ৫৪০টি ক্লাব পর্যায়ের খেলায় অংশ নেনে। তিনি সেল্টিক, ক্যামব্রিজ ইউনাইটেড, ব্রিস্টল সিটি, শ্রুজবেরি টাউন এবং ডানফের্মলাইন অ্যাথলেটিক ক্লাবের পক্ষে খেলে শেষে প্রেস্টন নর্থ এন্ড ক্লাবের হয়ে তার খেলোয়াড়ী জীবন শেষ করেন। 
মইজ প্রেস্টন ফুটবল ক্লাবের কোচ বা প্রশিক্ষক হিসেবে তার কর্মজীবন শুরু করেন এবং ধীরে ধীরে পদোন্নতি লাভ করে প্রথমে সহকারী ম্যানেজার এবং শেষে ১৯৯৮ সালে ম্যানেজারের পদ লাভ করেন। ১৯৯৯-২০০০ ক্রীড়াবর্ষে তার পরিচালনায় প্রেস্টন যুক্তরাজ্যের ২য় বিভাগ লিগ শিরোপা অর্জন করে।
রবার্ট দ্য নোলা

রবার্ট দ্য নোলা, মিস্ট্রে রবার্ট ছদ্মনামেও পরিচিত একজন কাতালীয় যিনি কাতালান ভাষায় সর্বপ্রথম "লিব্রে দেল কোচ" নামক রন্ধন-বই লেখেন। তিনি নেপলির রাজা, প্রথম ফার্দিনান্দ-এর জন্যও কাজ করেন।
১৫২০ সালে বার্সেলোনায় "মিস্ট্রে রবার্ট" ছদ্মনামে "লিব্রে দেল কোচ" বইটি লেখেন। এটি কাতালান ভাষায় লিখিত সর্বপ্রথম রন্ধন-বই। বইটি ক্যাস্টিলিয়ান স্প্যানিশ-এ অনূদিত হয়। এবং এরুপ প্রথম মুদ্রণ ১৫২৫ সালে টোলেডো, স্পেনে বের হয়। এই বইয়ের কিছু অংশ "লিব্রে দ্য সেন্ট সোঁভি" বই থেকে নেয়া হয়েছে যেটি চতুর্দশ শতাব্দির রেসিপি এবং সাংস্কৃতিক ঐতিহ্যর উপর লেখা একটি বিখ্যাত রন্ধনবই।
মিকুয়েল ক্রুসাফন্ট

মিকুয়েল ক্রুসাফন্ট আই পাইরো (সাবাদেল, কাতালোনিয়া ১৯১০-১৯৮৩) একজন কাতালান জীবাশ্মবিদ ছিলেন। তিনি বিশেষত স্তন্যপায়ীদের হাড় নিয়ে কাজ করতেন।
তিনি বার্সেলোনা বিশ্ববিদ্যালয় থেকে ১৯৩৩ সালে ফার্মেসীতে ডিগ্রীপ্রাপ্ত হন। এরপর মাদ্রিদ বিশ্ববিদ্যালয় থেকে প্রাকৃতিক বিজ্ঞানে ১৯৫০ সালে পরবর্তী ডিগ্রীলাভ করেন।
তিনি নির্দ্বিধায় প্রথম ওভিয়েডো বিশ্ববিদ্যালয়ের জীবাশ্মবিদ্যার অধ্যাপক নিযুক্ত হন। এরপর তিনি বার্সোলোনার সোসাটাটিস ইয়েসুর নৃতত্ত্ববিদ্যার অধ্যাপক নিযুক্ত হন।
তার অন্যতম গুরুত্বপূর্ণ কাজগুলো হলঃ "লস ভার্টেব্রাডোস দেল মিওসিনো কনটিনেন্টাল দ্য লাঁ কুয়েন্সা দেল ভ্যালিস-পেনিদেস" (জোসেপ ফার্নান্দোজের সাথে ১৯৪৩ সালে), "এল মিওসিনো কনটিনেন্টাল দেল ভ্যালিস ইয়ে সাস ইয়াসিমিএন্টোস দ্য ভার্টেব্রাডোস" (জোসেপ ফার্নান্দোজের সাথে ১৯৪৮ সালে), "এল বুর্ডিগালিএন্সা কনটিনেন্টাল দ্য লাঁ কুয়েন্সা দেল ভ্যালিস-পেনিদেস" (জোসেপ ফার্নান্দোজের সাথে ১৯৫৫ সালে), "এস্টুডিও মাস্টারোমেট্রিকস এন লাঁ এভোলিসন দ্য লস ফিসিপেদোস" (১৯৫৭ সালে, জাউম ট্রুওলসের সাথে), "লা ইভোলিসন" (১৯৬৬ সালে, বারমুডা মেলেন্দেজ ও এমিলিয়ান অ্যাকুরির সাথে)।
১৯৬৯ সালে তিনি ইনস্টিটিউট প্রোভিন্সাল দ্য প্যালেওনোটোলোজিয়া, ১৯৮৩ সালে থেকে ইনস্টিটিউট দ্য প্যালেওনোটোলোজিয়া মিকুয়েল ক্রুসাফোন্ট নামেই পরিচিত, এর প্রতিষ্ঠা করেন।
প্রাগৈতিহাসিক স্তন্যপায়ী "ক্রুসাফোন্টিয়া" তার নামেই রাখা হয়েছে।
বিশ্ব শরণার্থী দিবস

বিশ্ব শরণার্থী দিবস হলো প্রতি বছর ২০ জুন জাতিসংঘ কর্তৃক আয়োজিত একটি আন্তর্জাতিক দিবস। এটি বিশ্বজুড়ে শরণার্থীদের উদযাপন, সম্মান এবং অমানবিক অবস্থানের প্রতি আন্তর্জাতিক নেতৃবৃন্দের সচেতনতা সৃষ্টির জন্য পালন করা হয়।। ১৯৫১ সালের শরণার্থীদের অবস্থান সম্পর্কিত কনভেনশনের ৫০তম বার্ষিকীর স্বীকৃতিস্বরূপ, ২০০১ সালের ২০ জুন প্রথম এই দিবসটি প্রতিষ্ঠিত হয়েছিল।
২০০০ সালের ৪ ডিসেম্বর জাতিসংঘের সাধারণ অধিবেশনে ৫৫/৭৬ ভোটে অনুমোদিত হয় যে, ২০০১ সালে থেকে জুন মাসের ২০ তারিখ আন্তর্জাতিক শরণার্থী দিবস হিসেবে পালন করা হবে। এ কারণে এ দিনটি বাছাই করা হয় যে, ১৯৫১ সালে অনুষ্ঠিত শরণার্থীদের অবস্থান নির্ণয় বিষয়ক একটি কনভেনশনের ৫০ বছর পূর্তি হয় ২০০১ সালে।
২০০০ সাল পর্যন্ত আফ্রিকান শরণার্থী দিবস নামে একটি দিবস বিভিন্ন দেশে পালিত হয়ে আসছিলো। জাতিসংঘ পরবর্তীকালে নিশ্চিত করে যে, অর্গানাইজেশন অফ আফ্রিকান ইউনিটি বা ওএইউ পরবর্তীকালে ২০ জুনকে আফ্রিকান শরণার্থী দিবস-এর পরিবর্তে আন্তর্জাতিকভাবে শরণার্থী দিবস হিসেবে ২০ জুনকে পালন করতে সম্মত হয়েছে।
২০২৫ সালের থিম: শরণার্থীদের সাথে সংহতি
বিশ্ব শরণার্থী দিবস ২০২৫ বিশ্বব্যাপী অনিশ্চয়তার সময়ে পদক্ষেপ এবং সহানুভূতির এক শক্তিশালী আহ্বান। রেকর্ড সংখ্যক মানুষ জোরপূর্বক বাস্তুচ্যুত এবং মানবিক সহায়তা হুমকির মুখে থাকায়, এই বছরের প্রতিপাদ্য - "শরণার্থীদের সাথে সংহতি" - আমাদের কথার বাইরে গিয়ে পালিয়ে যেতে বাধ্য হওয়া ব্যক্তিদের সমর্থন করার জন্য অর্থপূর্ণ পদক্ষেপ নেওয়ার আহ্বান জানায়। শরণার্থীরা দাতব্য নয়, বরং সুযোগ খোঁজে: তাদের জীবন পুনর্নির্মাণের, তাদের সম্প্রদায়ের জন্য অবদান রাখার এবং মর্যাদার সাথে বেঁচে থাকার সুযোগ।
এই বিশ্ব শরণার্থী দিবস তাদের সাহস এবং স্থিতিস্থাপকতাকে সম্মান জানানোর, তাদের গল্প শোনার এবং বাস্তুচ্যুতির স্থায়ী সমাধানের পক্ষে কথা বলার একটি মুহূর্ত। এটি আমাদের মনে করিয়ে দেয় যে শরণার্থীদের স্বাগত জানানো সমাজকে শক্তিশালী করে, উদ্ভাবনকে উৎসাহিত করে এবং এমন সম্প্রদায় তৈরি করে যেখানে সকলেই অন্তর্ভুক্ত থাকে। নীতি পরিবর্তন এবং সম্প্রদায়ের সম্পৃক্ততা থেকে শুরু করে শরণার্থীদের কণ্ঠস্বর ভাগ করে নেওয়ার মতো সম্মিলিত পদক্ষেপের মাধ্যমে আমরা দৃঢ়ভাবে বিশ্বাস করি যে শরণার্থীদের ভুলে যাওয়া হয় না, একা নয় এবং আশাহীন নয়।
সংহতি বলতে কী বোঝায়?
শরণার্থীদের কণ্ঠস্বর কেন্দ্রীভূত করা
শরণার্থীদের ব্যক্তিগত গল্প শুনুন এবং তাদের সাথে ভাগাভাগি করুন, তাদের শক্তি, সাহস এবং বাস্তুচ্যুতির বাইরেও বহুমুখী পরিচয়ের স্বীকৃতি দিন।
অন্তর্ভুক্তিমূলক সম্প্রদায় গড়ে তোলা
স্বাগতপূর্ণ পরিবেশ তৈরি করুন যেখানে শরণার্থীরা সংযোগ তৈরি করতে পারে, সুযোগ খুঁজে পেতে পারে এবং অর্থপূর্ণভাবে অবদান রাখতে পারে।
শান্তি ও সমাধানের জন্য একসাথে কাজ করা
নিরাপত্তা চাওয়ার অধিকারকে সমর্থন করুন, সংঘাত নিরসনের পক্ষে কথা বলুন এবং বাস্তুচ্যুত জনগোষ্ঠীর দীর্ঘমেয়াদী, টেকসই ভবিষ্যতের জন্য সমর্থন করুন।
যারা থাকেন এবং বিতরণ করেন তাদের পাশে দাঁড়ানো
জাতিসংঘ এবং এর মানবিক কর্মীদের সমর্থন করুন যারা সবচেয়ে কঠিন পরিস্থিতিতেও সেবা প্রদান করে চলেছেন, নিশ্চিত করুন যে জীবন রক্ষাকারী সাহায্য অভাবীদের কাছে পৌঁছায়।
হ্যালাইট

হ্যালাইটের বাণিজ্যিক নাম খনিজ লবণ। ইভাপোরাইট ক্রমের খনিজগুলোর মধ্যে হ্যালাইট অন্যতম। এর স্ফটিক কিউব আকৃতির। অনেক সময় অষ্টপলা(octahedral) এবং কঙ্কাল আকৃতির স্ফটিকও দেখা যায়।
হ্যালাইটের কাঠিন্যতা ২.০-২.৫ এবং আপেক্ষিক গুরুত্ব ২.১-২.২।]
হ্যালাইটের আণবিক ভর ৫৮.৪৪ গ্রাম।
উৎস: মিনারেল ওয়েব
বিশুদ্ধ অবস্থায় হ্যালাইট বর্ণহীন অথবা সাদা রঙের হয়ে থাকে। কিন্তু অপদ্রব্য মিশ্রিত অবস্থায় এর রঙ কালচে, নীল, সবুজ, অথবা কালো হতে পারে।
হ্যালাইট স্তুপ আকারে পাওয়া যায়। এক্ষেত্রে জিপসাম, অ্যানহাইড্রাইট, কাদা এবং ডোলোমাইটের সাথে সংশ্লিষ্ট থাকে। হ্যালাইটের স্তুপ বিভিন্ন যুগের পাললিক শিলার সাথে পাওয়া যায়।
নোটস ফ্রম মাই ট্রাভেলস

নোটস ফ্রম মাই ট্রাভেলস (ইংরেজি: "Notes from My Travels") হচ্ছে একটি জীবনের স্মৃতিচারণমূলক বই। এটি লিখেছেন অভিনেত্রী অ্যাঞ্জেলিনা জোলি। ২০০১-২০০২ সালে তৃতীয় বিশ্বের বিভিন্ন অঞ্চলে ইউএনএইচসিআর-এর শুভেচ্ছাদূত হিসেবে বিভিন্ন শরণার্থী শিবির পরিদর্শনকালে তাঁর দিনলিপিগুলোর সংকলন নিয়েই বইটি লেখা হয়েছে।
২০০৩ সালে বইটি প্রকাশিত হয়, এর কিছুদিন আগেই মুক্তি হয় তাঁর অভিনীত একই বিষয় ভিত্তিক চলচ্চিত্র "বিয়ন্ড বর্ডারস"। এই চলচ্চিত্রেও তাঁর ভূমিকা ছিলো ইউএনএইচসিআর-এর একজন সাহায্যকর্মী হিসেবে। এই দিনলিপিগুলো লেখার সময়ই জোলি তাঁর কম্বোডিয়ায় জন্ম নেয়া সন্তান ম্যাডক্সকে দত্তক নেন।
"নোটস ফ্রম মাই ট্রাভেলস"-এ জোলি যে সকল দেশ ভ্রমণ করেছেন বলে উল্লেখ আছে, তাঁর মধ্যে আছে সিয়েরা লিওন, তানজানিয়া, পাকিস্তান, কম্বোডিয়া, এবং ইকুয়েডর।
এই বইটি থেকে আয়কৃত সকল অর্থ জোলি ইউএনএইচসিআরকে দান করে দিয়েছেন।
লকেট চট্টোপাধ্যায়

লকেট চট্টোপাধ্যায় একজন ভারতীয় বাঙালী চিত্রাভিনেত্রী ও রাজনীতিবিদ৷ নৃত্যশিক্ষা করেন পশ্চিমবঙ্গের বিখ্যাত নৃত্যশিল্পী শ্রীমতী মমতা শঙ্করের কাছে৷ কৈশোর থেকেই নানা স্থানে নৃত্য পরিবেশন করা শুরু করেন৷ এরপর বাঙলা চলচ্চিত্র শিল্পে পদর্পণ করেন৷ কখনো নায়িকা আবার কখনো চরিত্রাভিনেত্রী হিসাবে নানা বাঙলা ছায়াছবিতে অভিনয় করেছেন ৷ তার সাম্প্রতিক ছায়াছবিগুলির মধ্যে অপর্ণা সেন পরিচালিত মৃণালিনী অন্যতম৷ এছাড়া ছয় ছুটি ছায়াছবিতে তিনি একজন সমকামী নারীর চরিত্রে অভিনয় করেন৷
লকেট চট্টোপাধ্যায়ের জন্ম শ্রীরামকৃষ্ণের পরিবারে৷ শৈশব কেটেছে কলকাতার নিকটবর্তী দক্ষিণেশ্বরে৷ পিতা প্রয়াত অনিল চট্টোপাধ্যায় দক্ষিণেশ্বরের কালী মন্দিরের পুরোহিত ছিলেন ৷ ১৬ বছর বয়সে সমন্ধ করে বিবাহ হয় প্রসেনজিৎ ভট্টাচার্যের সাথে ৷ বিয়ের পর যোগমায়া কলেজে জীববিদ্যায় স্নাতক ডিগ্রী অর্জন করেন ৷
লকেট চট্টোপাধ্যায়, ২০১৯ সাল থেকে পশ্চিমবঙ্গ রাজ্য​ ভারতীয় জনতা পার্টির একজন সাংসদ৷ ২০১৯ সালের লোকসভা নির্বাচনে লকেট চট্টোপাধ্যায় হুগলি লোকসভা কেন্দ্র থেকে ৭৩,৩৬২ ভোটের ব্যবধানে বিজয়ী হন। পশ্চিমবঙ্গ রাজ্য বিজেপির মহিলা মোর্চার প্রধান মুখ এবং দায়িত্বপ্রাপ্ত সভাপতি।
২০২১ সালের বিধানসভা নির্বাচনে বিজেপির প্রার্থী হয়ে তিনি ২০ হাজার ভোটের ব্যবধানে তৃণমূল কংগ্রেসের অসিত মজুমদারের নিকট চুঁচুড়া কেন্দ্রে হেরেছেন।
মধ্য রেল

মধ্য রেল ভারতীয় রেলের আঠারোটি অঞ্চল বা জোনের মধ্যে অন্যতম। এটি ভারতের বৃহত্তম রেলওয়ে অঞ্চলগুলির মধ্যে অন্যতমও বটে। মধ্য রেলের প্রধান কার্যালয় মুম্বইয়ের ছত্রপতি শিবাজী টার্মিনাস (পূর্বতন ভিক্টোরিয়া টার্মিনাস)। ১৮৫৩ সালের ১৬ এপ্রিল তৎকালীন বোম্বাই থেকে থানের মধ্যে চালু হওয়া ভারতের প্রথম যাত্রীবাহী রেললাইনটি এই অঞ্চলের অন্তর্গত।
মধ্য রেলের কার্যক্ষেত্র হল মহারাষ্ট্র রাজ্যের অধিকাংশ অঞ্চল এবং উত্তর-পূর্ব কর্ণাটক ও দক্ষিণ মধ্যপ্রদেশের কিয়দংশ।
১৯৫১ সালের ৫ নভেম্বর কয়েকটি সরকারি রেলওয়ে সংস্থাকে একত্রীভূত করে মধ্য রেল অঞ্চলটি গঠিত হয়। উক্ত রেলওয়ে সংস্থাগুলির মধ্যে উল্লেখযোগ্য গ্রেট ইন্ডিয়ান পেনিনসুলা রেলওয়ে, পূর্বতন দেশীয় রাজ্য গোয়ালিয়রের "সিন্ধিয়া রাজ্য রেলওয়ে" ও ধোলপুর রেলওয়ে।
ইতিপূর্বে উত্তর মধ্যপ্রদেশ ও ছত্তীসগঢ় এবং দক্ষিণ উত্তরপ্রদেশের রাজ্যর কিয়দংশও মধ্য রেলের অন্তর্গত ছিল। এই সময় আয়তন, ট্র্যাকদৈর্ঘ্য ও কর্মীসংখ্যার বিচারে মধ্য রেলই ছিল দেশের বৃহত্তম রেলওয়ে অঞ্চল। ২০০৩ সালের এপ্রিল মাসে উক্ত অঞ্চলগুলি নিয়ে গঠিত হয় পশ্চিম মধ্য রেল।
নিম্নলিখিত রেলওয়ে জংশনগুলির মাধ্যমে মধ্য রেল ভারতীয় রেলের অন্যান্য অঞ্চলের সঙ্গে যুক্ত হয়েছে:
ন্যারোগেজ মাথেরান লাইনটি নির্মিত হয় ১৯০৭ সালে। এই লাইন মুম্বই-পুনে মেন লাইনের নেরালের সঙ্গে মুম্বইয়ের পূর্ব দিকে অবস্থিত পশ্চিমঘাট পর্বতমালার মাথেরান শৈলশহরটিকে যুক্ত করেছে। নেরাল মুম্বইয়ের ছত্রপতি শিবাজী টার্মিনাসের সঙ্গে অসংখ্য শহরতলি বৈদ্যুতিক ট্রেনের মাধ্যমে যুক্ত। বর্তমানে বাষ্পচালিত ইঞ্জিনের বদলে ডিজেল ইঞ্জিন চালু হলেও রেলযাত্রা একই প্রকার সুখপ্রদ রয়েছে। এই পথে অনেক তীক্ষ্ণ বাঁক রয়েছে।
মধ্য রেলে মোট চারটি রেল বিভাগ রয়েছে: মুম্বই মধ্য রেল বিভাগ, নাগপুর বিভাগ, সোলাপুর বিভাগ, পুনে বিভাগ। নিচে মধ্য রেলের বিভাগভিত্তিক বর্ণনা দেওয়া হল।
রেল বোর্ড (ভারত)

রেল বোর্ড ভারতীয় রেলের সর্বোচ্চ পরিচালন পরিষদ। এই সংস্থা ভারতীয় রেল মন্ত্রকের নিকট রিপোর্ট পেশ করে। বর্তমানে রেল বোর্ডের চেয়ারম্যান এস. এস. খুরানা।
১৯০৫ সালে লর্ড কার্জন প্রথম ভারত সরকারে রেলওয়ে বোর্ড নিযুক্ত করেন। এই বোর্ডের সদস্যরা ছিলেন একজন সরকারি রেলওয়ে আধিকারিক, ইংল্যান্ডের একজন রেলওয়ে ম্যানেজার এবং কোম্পানি রেলওয়ের একজন এজেন্ট। এর মধ্যে সরকারি রেলওয়ে আধিকারিক ছিলেন বোর্ডের চেয়ারম্যান। এই বোর্ডটি ব্রিটিশ ভারত সরকারের বাণিজ্য ও শিল্প দফতরের অধীনস্থ ছিল। ১৯২২ সালে রেল বোর্ডের সাংগাঠনিক পরিবর্তন সাধিত হয়। রেলওয়ের একজন মুখ্য কমিশনার নিযুক্ত হন। ইনি প্রযুক্তির ক্ষেত্রে সরকারি সিদ্ধান্ত এবং নীতিনির্ধারণের ক্ষেত্রে সরকারকে উপদেশ দানের দায়িত্বে ছিলেন। ১৯২৪ সালের ১ এপ্রিল এই পুনর্গঠিত রেল বোর্ড কার্যকর হয়। পুনর্গঠিত রেল বোর্ডের সদস্যরা ছিলেন মুখ্য কমিশনার, একজন অর্থ কমিশনার ও দুই জন সদস্যকে নিয়ে। এই দুই সদস্যের একজন থাকতেন রেলপথ, কাজ ও স্টোরের দায়িত্বে; অপর জন ছিলেন সাধারণ প্রশাসনের দায়িত্বে। ১৯২৯ সালে কর্মচারী-সংক্রান্ত বিষয়গুলির তত্ত্বাবধানের জন্য অপর এক সদস্যের পদ সৃষ্টি করা হয় যাতে ট্রাফিকের দায়িত্বে নিযুক্ত সদস্য ঐকান্তিকভাবে পরিবহন ও বাণিজ্যিক বিষয়গুলিতে মনোনিবেশ করতে পারেন। ১৯৫১ সালের এপ্রিল মাসে মুখ্য কমিশনারের পদটি নিযুক্ত হয়। এই সময় থেকে বোর্ডের বয়োজ্যেষ্ঠ কার্যকর সদস্য বোর্ডের চেয়ারম্যান নিযুক্ত হতে থাকেন। ফলে বোর্ডের সদস্য সংখ্যা কমে হয় চার। ১৯৫৪ সালের অক্টোবরে বোর্ডের চেয়ারম্যানকে প্রযুক্তিগত ও নীতিসংক্রান্ত সিদ্ধান্ত গ্রহণের দায়িত্ব দেওয়া হয়। বোর্ড চেয়ারম্যানের পদমর্যাদা হয় ভারতীয় রেল মন্ত্রকের সচিবের তুল্য। এর সঙ্গে একজন অতিরিক্ত সদস্য নিযুক্তও হন। ফলে বোর্ডের সদস্য সংখ্যা হয় পাঁচ।
পূর্ব মধ্য রেল

পূর্ব মধ্য রেল ভারতের আঠারোটি রেল অঞ্চলের অন্যতম। পূর্ব মধ্য রেলের প্রধান কার্যালয় হাজিপুর এ অবস্থিত। ১৯৯৬ সালের ৮ সেপ্টেম্বর এই অঞ্চলটি গঠিত হয়। পূর্বতন উত্তর পূর্ব রেলের সোনপুর ও সমস্তিপুর বিভাগ এবং পূর্বতন পূর্ব রেলের দানাপুর, মুঘলসরাই ও ধানবাদ বিভাগগুলি বর্তমানে পূর্ব মধ্য রেলের অন্তর্গত।
১৯৯৬ সালের ৮ সেপ্টেম্বর হাজিপুর, বিহারে সদর দপ্তর সহ প্রথম স্থাপিত পূর্ব মধ্য রেলওয়ে ১ অক্টোবর ২০০২-এ পূর্ব ও উত্তর পূর্ব রেল অঞ্চলগুলি থেকে এলাকা খোদাই করে চালু হয় যা বর্তমানে পূর্ব রেলের ধানবাদ, দানাপুর, মুঘলসরাই এবং উত্তর পূর্ব রেলের সোনপুর ও সমষ্টিপুর বিভাগগুলি নিয়ে গঠিত। এর অস্তিত্বের শেষ ১৩ বছর চ্যালেঞ্জে পূর্ণ ছিল এবং কর্মশক্তি এবং অবকাঠামোর সীমাবদ্ধতা সত্ত্বেও প্রতিটি বাধা একটি উত্সর্গীকৃত পদ্ধতিতে মোকাবেলা করা হয়েছিল। এই বিভাগে বিহার, ঝাড়খণ্ড, উত্তরপ্রদেশ এবং মধ্যপ্রদেশ রাজ্যের মধ্যে ৫,৪০৩.৬৯৩ ট্র্যাক কিলোমিটার এবং রুটের একটি বিশাল নেটওয়ার্ক রয়েছে। এই রুটের মধ্যে বিদ্যুতায়িত হয়েছে। ইসিআর এর বিস্তৃতিতে জনগণের জন্য লাইফলাইন হয়েছে এবং এলাকার দ্রুত উন্নয়নে গুরুত্বপূর্ণ ভূমিকা পালন করছে। এই অঞ্চলে দ্রুত প্রবৃদ্ধির হার এবং জনগণের সমৃদ্ধি আনতে অবকাঠামোর উন্নয়নকে প্রধান গুরুত্ব দেওয়া হয়েছে। নতুন লাইন নির্মাণ, ডাবলিং, গেজ কনভার্সন, ব্রিজ/রোড-ওভার ব্রিজ নির্মাণ, নতুন ওয়ার্কশপ প্রজেক্ট ইত্যাদি ক্ষেত্রে নিরাপত্তা, পরিচ্ছন্নতা, খাবারের ব্যবস্থা, যাত্রী সুবিধার গুণগত ও প্রত্যক্ষ উন্নতি ব্যতীত অনেকাংশে অর্জিত হয়েছে। ইসিআর এই অর্থে অনন্য যে ঝাড়খণ্ড রাজ্যের ধানবাদ বিভাগের কয়লা বহন এবং বিহারের ঘনবসতিপূর্ণ অঞ্চলে বিশাল কয়লা লোডিংয়ের পরিপ্রেক্ষিতে পণ্য লোডিং এবং যাত্রী ট্রাফিক উভয়ই অত্যন্ত গুরুত্বপূর্ণ। উভয় ক্ষেত্রেই দ্রুত প্রবৃদ্ধির জন্য রেলওয়ের অবকাঠামো শক্তিশালী করা প্রয়োজন। আরও ইসিআর-এ নেপালে রপ্তানি ট্রাফিক এবং যাত্রীদের চলাচলের জন্য আন্তর্জাতিক ট্রাফিক ক্যাটারিং সহ নেপালের প্রবেশদ্বার হিসাবে কাজ করার অনন্যতা রয়েছে ।
এই রেলওয়ে জানুয়ারি ২০১৫ পর্যন্ত বছরে ২১৫৯.০৮ লক্ষ যাত্রী বহন করেছে। এপ্রিল ২০১৪ থেকে জানুয়ারী ২০১৫ সময়কালে বিশেষ ট্রেনের পাশাপাশি প্রতিদিন নিয়মিত এক্সপ্রেস ট্রেন এবং যাত্রীবাহী ট্রেন চালানোর ফলে যাত্রীদের আরও ভাল ট্র্যাফিক সুবিধা প্রদান করা হয়েছে। ৫.৭৮% বৃদ্ধির সাথে, পূর্ব মধ্য রেল গত বছরের একই মাসের অর্থাৎ ₹ ৯২৪০.১৭ কোটির তুলনায় ₹ ৯৭৭৪.২১ কোটি মোট আয়ের উল্লেখযোগ্য বৃদ্ধি নথিভুক্ত করেছে।
ইন্ডিয়ান রেলওয়ে ইনস্টিটিউট অফ ট্রান্সপোর্টেশন ম্যানেজমেন্ট

ইন্ডিয়ান রেলওয়ে ইনস্টিটিউট অফ ট্রান্সপোর্টেশন ম্যানেজমেন্ট (ইংরেজি আদ্যক্ষরে আইআরআইটিএম; বাংলা অর্থ "ভারতীয় রেল পরিবহন ব্যবস্থাপনা ইন্সটিটিউট") ভারতীয় রেল পরিচালিত একটি কারিগরি শিক্ষাপ্রতিষ্ঠান। ২০০৩ সালে নবনিযুক্ত ইন্ডিয়ান রেলওয়ে ট্র্যাফিক সার্ভিস (আইআরটিএস) আধিকারিকদের প্রশিক্ষণ এবং কর্মরত আধিকারিকদের সরবরাহ শৃঙ্খল ব্যবস্থাপনা (এসসিএম), পণ্য স্থানান্তর বিদ্যা, বিমান, বন্দর ও জাহাজ, সড়ক ও রেলপথের ব্যাপারে অবহিত করে তোলার জন্য এই প্রতিষ্ঠানটি ভারতের লখনউ শহরে প্রতিষ্ঠিত হয় ।
এই প্রতিষ্ঠানে কর্মরত রেল আধিকারিকদের যেসকল পাঠ্যক্রম শিক্ষা দেওয়া হয় সেগুলি হল: পণ্য স্থানান্তর বিদ্যা, সরবরাহ শৃঙ্খল ব্যবস্থাপনা, তথ্যপ্রযুক্তি, বিপণন, বিক্রয় ও পরিবহন অর্থনীতি, দুর্ঘটনা ও নিরাপত্তা ব্যবস্থাপনা এবং বেসরকারী-সরকারী অংশীদারত্ব।
সাইরাস এসআর২২

এসআর২২ (ইংরেজি: SR22), সাইরাস নকশায় নির্মিত এক ইঞ্জিন ও চার আসন বিশিষ্ট একটি কম্পোজিট বিমান। এই মূলত বিশিষ্ট সাইরাস এসআর২০-এর একটি উন্নত সংস্করণ। পূর্বের সাথে এটির পার্থক্য এই যে, এটি পাখার বিস্তার ও তেল ধারণ ক্ষমতা আগেরটির চেয়ে বেশি। এছাড়া এটির ইঞ্জিন ৩১০ অশ্ব ক্ষমতা বিশিষ্ট (২৩১ কিলো ওয়াট)। ব্যক্তিগত বিমান হিসেবে এটি ক্রেতাদের কাছে যথেষ্ট জনপ্রিয়, এবং এক ইঞ্জিন বিশিষ্ট চার সিটের বিমান গুলোর মধ্যে অনেক দিন ধরে এটি বিশ্বে সর্বাধিক বিক্রিত বিমান। যার সাথে তুলনা করা যায় সেসনা ৪০০ বিমানটির, কিন্তু এই শ্রেণীর বিমানগুলোর মধ্যে এটিই সেরা হিসেবে বিবেচিত।
সম্ভবত এই বিমানটি সবচেয়ে বেশি পরিচিত এর সাইরাস এয়ারক্রাফট প্যারাশুট সিস্টেমের জন্য। এটি একটি বিশেষ প্যারাশুট ব্যবস্থা যেখানে শুধু বিমানের আরোহীকে প্যারাশুটের সুবিধা না দিয়ে পুরো বিমানটিকেই প্যারাশুটের মাধ্যমে জরুরী ক্ষেত্রে ভূমিতে অবতরণ করানো যায়।
এমটিভি

এমটিভি (ইংরেজি: MTV) বা মিউজিক টেলিভিশন (Music Television) মার্কিন যুক্তরাষ্ট্রের নিউ ইয়র্ক সিটি কেন্দ্রিক একটি কেবল টেলিভিশন নেটওয়ার্ক, যার কার্যক্রম শুরু হয় ১৯৮১ সালের ১ আগস্ট। এই টেলিভিশন চ্যানেলটি তৈরির মূল উদ্দেশ্য ছিলো অন এয়ারে দিতে ইচ্ছুকদের মিউজিক ভিডিওগুলো প্রচার করা। বর্তমানে, এমটিভি সীমিত পরিসরে নির্বাচিত মিউজিক ভিডিও প্রদর্শন করে, কিন্তু প্রাথমিক ভাব এটি দর্শক-শ্রোতাদের মাঝে জনসাংষ্কৃতিক ও বাস্তবধর্মী টেলিভিশন অনুষ্ঠান প্রচার করে, যার মূল দর্শক হচ্ছেন সদ্য পরিণত এবং কিশোর-কিশোরীরা।উল্লেখ্য এই চ্যানেলটি প্রসারে মাইকেল জ্যাকসন এর মিউজিক ভিডিও ব্যাপক অবদান রাখে,বিশেষ করে থ্রিলারের ভিডিও গুলি।
কার্যক্রমের শুরু থেকেই এমটিভি সঙ্গীত শিল্প ও জনসংস্কৃতিতে একটি প্রভাব বিস্তার করে আসছে। "আমার এমটিভি চাই" বা "I want my MTV" ধরনের স্লোগান মানুষের ভেতরে ঢুকে গিয়েছিলো। এছাড়া এমটিভিই সর্বপ্রথম ভিজে-এর মতো ধারণাকে মানুষের মধ্যে প্রচার ও জনপ্রিয় করে তোলে। এছাড়াও যে ব্যাপারগুলো এমটিভি জনপ্রিয় করে তোলে তার মধ্যে আছে, ভিডিও ভিত্তিক সঙ্গীত, সঙ্গীত বিষয়ক অনুষ্ঠানে সংঙ্গীতশিল্পী ও সঙ্গীতপ্রেমী উভয়কেই একত্রিত করা, বিভিন্ন সঙ্গীত বিষয়ক খবরাদি প্রচার, এবং প্রচারণা চালানো। এছাড়া সঙ্গীতশিল্পী, টিভি চ্যানেল, চিভি অনুষ্ঠান, চলচ্চিত্র, ও বইয়ের মাধ্যমে সঙ্গীত বিষয়ক বিভিন্ন সূত্র পরিবেশন করাতেও এমটিভি ভূমিকা রাখে।
ইরোকয়

ইরোকয় (ইংরেজি: Iroquois — উচ্চারণ: "ইরোকয়্‌"), যা হয়ডেইনেসসেইনি (ইংরেজি: Haudenosaunee) নামেও পরিচিত। হয়ডেইনেসসেইনি-এর বাংলা করলে দাড়ায় "লংহাউজের মানুষেরা" বা "People of the Longhouse"; যা দ্বারা বোঝানো হয় উত্তর আমেরিকার দেশীয় জনগোষ্ঠীদেরকে। ১৬ শতক বা তারও পূর্বে ইরোকয়রা ইরোকয় লীগ বা শক্তি ও শান্তির লীগ নামক একটি সংগঠনের মাধ্যমে আমেরিকায় তাঁদের আগমন ঘটে। মূল ইরোকয় লীগটি পাঁচ জাতি নামে পরিচিত, এবং এই পাঁচটি জাতি হচ্ছে মোহাক, ওনেডিয়া, ওনোনডাগা, কায়ুগা, এবং সেনেকা জাতি। ১৮ শতকে টুসকারোরা জাতি এ লীগে যোগ দেওয়ার পর থেকে এরা ছয় জাতি নামেও পরিচিত।
যখন ইউরোপীয়রা প্রথম উত্তর আমেরিকায় এসে পৌঁছায়, তখন ইরোকয়রা উত্তরপূর্ব যুক্তরাষ্ট্রে বসবাস করতো, যা বর্তমানের নিউ ইয়র্ক অঙ্গরাজ্য। বর্তমানে মূলত যুক্তরাস্ট্র ও কানাডায় ইরোকয় জনগোষ্ঠীকে দেখতে পাওয় যায়।
ইউএসসি স্কুল অফ সিনেম্যাটিক আর্টস

ইউএসসি স্কুল অফ সিনেম্যাটিক আর্টস (ইংরেজি: USC School of Cinematic Arts), ২০০৬ সালের আগ পর্যন্ত যার নাম ছিলো স্কুল অফ সিনেমা-টেলিভিশন (ইংরেজি: School of Cinema-Television) বা (সিএনটিভি) হচ্ছে ক্যালিফোর্নিয়ার লস অ্যাঞ্জেলসে অবস্থিত ইউনিভার্সিটি অফ সাউদার্ন ক্যালিফোর্নিয়ার অন্তর্গত একটি চলচ্চিত্র স্কুল। এটি যুক্তরাষ্ট্রের অন্যতম পুরোনো বিদ্যালয়, যা প্রতিষ্ঠিত হয়েছিলে ১৯২৯ সালে অ্যাকাডেমি অফ মোশন পিকচার আর্টস অ্যান্ড সায়েন্সেসের সাথে একটি যৌথ উদ্যোগের মাধ্যমে। এই স্কুলের দেওয়া বিভিন্ন বিষয়ে স্নাতক ও স্নাতোকত্তর পর্যায়ের শিক্ষাদান করা হয়। ২০০৬-২০০৭ শিক্ষাবছরে এই ৮৬৫ জন স্নাতক ও ৬৫৩ জন স্নাতোকত্তর পর্যায়ের শিক্ষার্থীকে শিক্ষাদান করেছে।
এপ্রিল ২০০৬-এ ইউএসসি বোর্ড অফ ট্রাস্টিজ স্কুলটির নাম ইউএসসি স্কুল অফ সিনেম্যাটিক আর্টস করার পক্ষে ভোট দেয়।
অ্যাকসেস হলিউড

অ্যাকসেস হলিউড (ইংরেজি: "Access Hollywood") হচ্ছে একটি সাপ্তাহিক মার্কিন টেলিভিশন সংবাদ অণুষ্ঠান, যা বিনোদন শিল্পের বিভিন্ন ঘটনা ও সেলিব্রেটিদের নিয়ে আলোচনা ও খবরাদি প্রকাশ করা হয়। প্রাপ্তন "এন্টারটেইনমেন্ট টুনাইট" অণুষ্ঠানের নির্বাহী প্রযোজক জিম ভ্যান মেসেল এটির প্রতিষ্ঠিতা, এবং বর্তমানে এটি পরিচালনা করছেন রবার্ট সিলভেরস্টেইন। "অ্যাকসেস হলিউড" প্রাথমিকভাবে সঙ্গীত, টেলিভিশন, এবং চলচ্চিত্র শিল্পের ওপর গুরুত্ব দিয়ে অণুষ্ঠান সাজায়।
৯ সেপ্টেম্বর, ১৯৯৬-এর কার্যক্রম শুরু হয়, এবং যুক্তরাষ্ট্রের জাতীয় সিন্ডিকেটের আওতায় তা শুরু হয়। ২০০৩ সালে এই অণুষ্ঠানের যুক্তরাজ্য সংস্করণ শুরু হয়, এবং আইরিশ সংস্করণ শুরু হয় ২০০৬ সালে। এই তিনটি একত্রে ৩ই বা 3e নামে পরিচিত। কানাডাতে সিটিভি ১ সেপ্টেম্বর, ২০০৮ থেকে এই অণুষ্ঠানটি প্রচার করে আসছে।
প্রোগ্রামটি ১১ ডিসেম্বর, ২০১৭ এ নাম পরিবর্তন করে কেবলমাত্র অ্যাকসেস নাম ধারণ করে।
জর্জ ওয়ালেস

জর্জ করলে ওয়ালেস, জুনিয়র (ইংরেজি: George Corley Wallace, Jr.) (২৫ আগস্ট, ১৯১৯ – ১৩ সেপ্টেম্বর, ১৯৯৮), ছিলেন যুক্তরাষ্ট্রের আলাবামা অঙ্গরাজ্যের চার বার নির্বাচিত (১৯৬৩–১৯৬৭, ১৯৭১–১৯৭৯ এবং ১৯৮৩–১৯৮৭) গভর্নর। ড্যান টি. কার্টার, এবং স্টিফেন লেশার রচিত জীবনীমূলক গ্রন্থানুসারে তাকে বিশ শতকের সবচেয়ে প্রভাবশালী কিন্তু পরাজিত রাজনীতিক হিসেবে বিবেচনা করা হয়। যুক্তরাষ্ট্রের রাষ্ট্রপতি পদে অভিষিক্ত হবার জন্য তিনি চার বার চেষ্টা করেছেন, এর মধ্যে ডেমোক্রেটিক পার্টির হয়ে তিনবার এবং আমেরিকান ইন্ডিপেন্ডেন্ট পার্টির পক্ষ থেকে একবার, যদিও তিনি কোনোবারই সাফল্য লাভ করেতে পারেন নি। ১৯৭২ সালে তাকে হত্যার একটি প্রচেষ্টা ব্যর্থ হলেও তা, তাকে হুইল চেয়ারের জীবনের দিকে ঠেলে দেয়। তার সাউদার্ন পপুলিস্ট তত্ত্বের জন্য তিনি সর্বাধিক পরিচিত। আমেরিকার বর্ণবাদবিরোধী সময়গুলোতে তার বর্ণবাদী আচরণ তার বাকি রাজনৈতিক জীবনকে বিতর্কিত করে রেখেছলো।
ভ্যারাইটি (পত্রিকা)

ভ্যারাইটি (ইংরেজি: "Variety") হচ্ছে একটি সাপ্তাহিক বিনোদন ম্যাগাজিন, যা প্রতিষ্ঠিত হয়েছিলো ১৯০৫ সালে যুক্তরাষ্ট্রের নিউ ইয়র্ক অঙ্গরাজ্যের নিউ ইয়র্ক সিটিতে। এটির প্রতিষ্ঠাতা ছিলেন সাইম সিলভারম্যান। চলচ্চিত্র শিল্পের জপ্রিয়তা ও গুরুত্ব বাড়ার সাথে সাথে ১৯৩৩ সালে সাইম সিলভারম্যান লস অ্যাঞ্জেলসে ম্যাগাজিনটির দৈনিক সংস্করণ প্রকাশ করা শুরু করেন। ১৯৯৮ সালে যোগ হয় ডেইলি ভ্যারাইটি গোথাম সংস্করণ, যা ছিলো মূলত নিউ ইয়র্ক কেন্দ্রিক। এই তিনটাই এখন পর্যন্ত ঠিকভাবে প্রকাশ হয়ে আসছে। রিড এলসভিয়ের-এর শাখা রিড বিজনেস ইনফরমেশন এই ম্যগাজিনটির তিনটি সংস্করণসহ এর ওয়েবসাইটটির স্বত্তাধিকারী।
এই ম্যাগাজিনটির বিশ বছর ধরে প্রধান সম্পাদক ছিলেন পিটার বার্ট। এর আগে তিনি প্যারামাউন্ট পিকচার্স ও "দ্য নিউ ইয়র্ক টাইমস"-এর মতো সংস্থায় কাজ করেছেন। এপ্রিল ২০০৯-এ পত্রিকাটি ঘোষণা করে যে, বার্ট তার পদ ছেড়ে "ভাইস প্রেসিডেন্ট এবং সম্পাদকীয় পরিচালক"-এর পদ গহণ করছেন। বর্তমানে পত্রিকাটির সম্পাদক হচ্ছেন টিমোথি এম. গ্রে।
ক্রোমা কি

ক্রোমা কি (ইংরেজি: Chroma key) হচ্ছে দুই ধরনের চিত্র বা ভিডিও ফ্রেমকে একত্রিত করার একটি কৌশল। এর মাধ্যমে চিত্র ধারণের সময় পিছনে থাকা একটি প্রেক্ষাপটকে সম্পূর্ণ পাল্টে নতুন তা স্বচ্ছ করা যায় এবং পরবর্তীতে নতুন একটি ব্যাকগ্রাউন্ড সেখানে সংযোজন করা যায়। এই কৌশলটি কালার কিইং (color keying), কালার-সেপারেশন ওভারলে (colour-separation overlay বা CSO), যা প্রাথমিকভাবে বিবিসি এই কৌশলটিকে সংজ্ঞায়িত করতে ব্যবহার করে। তাছাড়া এটি সবুজ পর্দা (greenscreen), এবং নীল পর্দা (bluescreen) নামেও পরিচিত। এই কৌশলটি বহুল ব্যবহার হয়, আবহাওয়ার খবর প্রচারের সময়, যেখানে দেখা যায় আবহাওয়াবিদ একটি স্যাটেলাইট ম্যাপের সামনে অবস্থান করে আবহাওয়ার খবর বলতে থাকেন, কিন্তু প্রকৃতপক্ষে তিনি দাড়িয়ে থাকেন একটি বড় নীল ব্যাকগ্রাউন্ডের সামনে, এবং কম্পিউটারের মাধ্যমে নীল অংশটি মুছে দিয়ে ঠিক সেস্থানে ম্যাপটিকে প্রতিস্থাপন করা হয়। এখন যদি আবহাওয়াবিদ নীল রংয়ের পোশাক পরিহিত থাকেন, তবে তার ছবিও প্রতিস্থাপিত হয়ে যাবে। এই কৌশলে রং হিসেবে নীলের সাথে সবুজও ব্যবহৃত হয়, কারণ নীল ও সবুজই শুধুমাত্র স্কিন টোন। এই কৌশল বিনোদন শিল্প, যেমন: চলচ্চিত্র ও টেলিভিশনে বহুল ব্যবহৃত হয়। উদাহরণস্বরূপ বলা যায় আইকনিক "মিস্টেরি সায়েন্সেস থিয়েটার ৩০০০"-এর কথা। এই ক্রোমা কি কৌশল ব্যবহারের আরেকটি কারণ হলো এটি তূলনামূলকভাবে অনুষ্ঠানের উৎপাদন খরচ কমিয়ে দেয়।
ক্রোমা কিয়িং চলচ্চিত্রের পরে নীল বা সবুজ পটভূমি কম্পিউটার-উত্পাদিত বা পৃথক-শট দৃশ্যের সাথে পোস্ট-প্রোডাকশন পর্যায়ে প্রতিস্থাপন করতে ব্যবহৃত হয়। নীল বা সবুজ ব্যাক গ্রাউন্ডের নির্বাচন মূলত প্রয়োজনীয় প্রভাব এবং অভিনেতাদের কী রঙ পরেছিল তা নির্ভর করে। এটি অভিনেতাকে পটভূমি থেকে আলাদা করা সহজ করে তোলে। চূড়ান্ত ফলাফলটি হ'ল চলচ্চিত্রটি দেখতে যেমন স্টুডিও বাদে অন্য কোথাও অভিনয় করা হয়েছিল made
ক্রোমা কী প্রক্রিয়াটি ব্যাপকভাবে ব্যবহৃত হয় কারণ ব্যয়বহুল বা অ্যাক্সেসযোগ্য স্থানে গুলি করার চেয়ে এটি করা সস্তা। এটি রিয়েল টাইমেও করা যায়, এটি আবহাওয়ার প্রতিবেদন বা বিনোদন শোয়ের জন্য আদর্শ করে তোলে।
রাসনৃত্য

রাসলীলায় যে নৃত্য পরিবেশন করা হয় সেটাই রাসনৃত্য নামে পরিচিতি। রাসপূর্ণিমা উৎসব বাংলাদেশের মনিপুরী আদিবাসীদের সবচেয়ে বড় ধর্মীয় ও সাংস্কৃতিক ঐতিহ্যবাহী উৎসব। প্রতি বছর কার্তিক পূর্ণিমা তিথিতে এই উৎসব পালন করা হয়। রাস উৎসব উপলক্ষে আয়োজন করা হয় রাসনৃত্যের। রাসনৃত্য মনিপুরী সাংস্কৃতিক ঐতিহ্যের ধ্রুপদী ধারার এক অপূর্ব শৈল্পিক সৃষ্টি। অদৃশ্য রসের দৃশ্যমান রূপই হলো রাস।
রাসনৃত্য পাঁচ ভাগে বিভক্ত ; যথাঃ "মহারাস", "বসন্ত রাস", "কুঞ্জরাস", "দিব্যরাস" ও "নিত্যরাস"। এর মধ্যে "মহারাস" জাঁকজমকপূর্ণ। ভগবত পুরাণের পঞ্চম অধ্যায়ে বর্ণিত কৃষ্ণ অভিসারে রাধা, গোষ্ঠী অভিসার, গোপীগণের রাগ আলাপ, কৃষ্ণর্তন, রাধানর্তন, গোপীদিগের নর্তন, শ্রীকৃষ্ণের অন্তর্ধান, প্রত্যাবর্তন, পুষ্পাঞ্জলি, গৃহগমন প্রভৃতি পর্যায়ে মহারাস অনুষ্ঠিত হয়। রাসনৃত্যে সাধারণত রাধা ও কৃষ্ণের ভূমিকা দেয়া হয় শিশুদের, যাদের বয়স পাঁচের কম। মনিপুরীদের বিশ্বাস, এই বয়সের পর শিশুদের দৈবশক্তি লোপ পেয়ে যায়। তবে প্রকৃত নাটনৃত্য ও গীত পরিবেশন করে তরুণীরা, যারা রাধার সহচরী হিসাবে মঞ্চে আসে। রাসনৃত্যের কেন্দ্রবিন্দু ভঙ্গি পরেং অর্থাৎ নৃত্যমালিকা। রাসলীলা শুরু হয় নট সঙ্কীর্তন দিয়ে। গোবিন্দজীর মন্দিরের বিশাল মণ্ডপে আরাধ্য দেবতার মূর্তির সামনে শিল্পীরা মৃদঙ্গ ও করতাল সহযোগে সঙ্কীর্তন করে। বিশেষ পোশাকে সাজেন শিল্পীরা। শ্রীকৃষ্ণচৈতন্য বন্দনা দিয়ে শুরু হয়ে দীর্ঘ প্রায় পাঁচ ঘণ্টা ব্যাপী রাসসঙ্গীত অনুষ্ঠিত হয়। রাসনৃত্যের মাধ্যমে ভক্ত-শিল্পীরা শ্রীকৃষ্ণের সাথে আবেগসূত্রে মিলিত হয়। বাংলা, মৈথিলী, ব্রজবুলি ও মৈতৈ কবিদের পদাবলি থেকে রাসনৃত্যের গীত গাওয়া হয়। 
মনিপুরী নৃত্যকে বাইরের জগতের সাথে পরিচয় করে দেন কবি রবীন্দ্রনাথ ঠাকুর। তিনি ১৯২৬ খ্রিষ্টাব্দে সিলেটে বেড়াতে এসে এ নাচের কোমল আঙ্গিক দেখে মুগ্ধ হয়েছিলেন। পরবর্তীতে এর বীজ তিনি তার নৃত্যনাট্যে বপন করেন। মনিপুরী আদিবাসীরা নট সঙ্কীর্তন ও রাস আজও প্রতি বছর যথানিয়মে উৎসব ও ভক্তিসহকারে উদ্‌যাপন করে।
পাইলট তিমি

পাইলট তিমি আদৌ তিমি নয় ; বরং এরা সামুদ্রিক ডলফিন পরিবারের সদস্য। স্পেনীয় ভাষায় এদের বলা হয় "ক্যালডেরন", যার অর্থ "বড় কড়াই"। পাইলট তিমিকে সিটাসিয়ান বর্গের জলজ স্তন্যপায়ী প্রাণী হিসাবে শ্রেণিবিন্যাস করা হয়। এরা এবং ডলফিন পরিবারের অন্যান্য সদস্য কালো মাছ বা ব্ল্যাক ফিশ নামেও পরিচিত। দুই প্রজাতির পাইলট তিমি রয়েছে। এক প্রজাতি দীর্ঘ পাখনাবিশিষ্ট ও দ্বিতীয়টি হ্রস্ব পাখনাবিশিষ্ট। এ দুই প্রজাতির পাইলট তিমির মধ্যে সূক্ষ্ম পার্থক্য রয়েছে। সমুদ্রে বিচরণকালে এদের আলাদা করা কঠিন। ডাঙ্গায় এদের ফ্লিপারের দৈর্ঘ্য, দাঁতের সংখ্যা ও মাথার গঠনের ওপর ভিত্তি করে পার্থক্য করা হয়। পরিণত পুরুষ পাইলট তিমির দৈর্ঘ্য ২০ ফুট এবং ওজন তিন টন পর্যন্ত হয়ে থাকে। স্ত্রী পাইলট তিমির দৈর্ঘ্য ১৬ ফুট এবং ওজন এক দশমিক পাঁচ টন হয়। এদের শাবকের ওজন প্রায় ১০০ কেজি পর্যন্ত হয়। বসবাস ও বিচরণের জন্য গভীর পানিই এদের বেশি পছন্দ। পাইলট তিমির উভয় প্রজাতিই দল বেঁধে বসবাস করে। প্রতিটি দলে ১০ থেকে ৩০টি তিমি থাকে। কোনো কোনো দলে ১০০’র বেশি তিমি থাকে। এদের প্রধান খাদ্য স্কুইড। স্কুইড না-পাওয়া গেলে এরা হেরিং মাছ, অক্টুপাস ইত্যাদি খেয়ে থাকে। পুরুষ পাইলট তিমি ৪৫ বছর এবং স্ত্রী পাইলট তিমি প্রায় ৬০ বছর পর্যন্ত বেঁচে থাকে।দীর্ঘ পাখনাবিশিষ্ট পাইলট তিমি বসবাসের জন্য শীতল পানি পছন্দ করে। এ তিমি গোষ্ঠী দু’টি দলে বিভক্ত। এদের বড় দলটি দক্ষিণ মহাসাগরে দৃষ্ট হয়। এ দলে আনুমানিক ২ লক্ষ তিমি রয়েছে। এদের দ্বিতীয় দলটি বেশ ছোট। এদের বাসস্খান হচ্ছে উত্তর আটলান্টিক মহাসাগর। ভূমধ্যসাগরের পশ্চিম অংশেও এদের আবাস ও বিচরণ দেখা যায়। হ্রস্ব পাখনাবিশিষ্ট পাইলট তিমি গোষ্ঠীর বসবাস ভারত মহাসাগর, আটলান্টিক মহাসাগর ও প্রশান্ত মহাসাগরে। পূর্ব প্রশান্ত মহাসাগরে এদের সংখ্যা প্রায় দেড় লক্ষ। পশ্চিম প্রশান্ত মহাসাগরে, জাপানের উপকূলে প্রায় ৩০ হাজার হ্রস্ব পাখনাবিশিষ্ট পাইলট তিমি রয়েছে বলে অনুমান করা হয়। পাইলট তিমির অস্তিত্ব সম্পর্কে ধারণা করা হয় যে, যদিও এরা আন্তর্জাতিক প্রকৃতি সংরক্ষণ পরিষদের লাল তালিকায় অন্তর্ভক্ত, তথাপি এদের দীর্ঘ সময় পর্যন্ত টিকে থাকার ভালো সম্ভাবনা রয়েছে।